Screening Test po oman pribert part

E prapa impotant po kip gede test blo oman pribert part so yu ken kip strong ane elthi — po yuselp, pamle ane komuniti blo yu.

# Wanem dis test blo oman pribert part?

Dis test blo oman pribert part e solong yu ken stap elthi. Dis test em luk po virus kolem human papillomavirus (HPV). E ken meke cancer ip em stap insaid bodi blo yu po long taim.

# Uda spostu gede dis test blo oman pribert part?

Oman uda bitwin 25 ane 74 ane bin slip wea partner spostu gede test ebri 5 years. Ane diswan tu po dem oman uda bin gede da HPV nidol.

# Wiskain ai ken gede dis test blo oman pribert part?

E gad tu wei po yu po gede dis test blo oman pribert part. Yu ken mekem diskain:

* teke sample yuselp prom pribert part blo yu wea spesil swab (self collection). Dokta o nurs blo yu go explein wiskain po mekem. Dempla go gibe yu pribert ples bat go stap klostun ip yu nide elp. Ip e gad HPV wea da sample, yu mas kam baigen ane dokta o nurs go teke da sample.
* gede dokta o nurs po teke da sample. Dempla go yuze spesil instrument po teke sample prom pribert part blo yu.

Tok po dokta o nurs baut da bes wei po yu po mekem. Dempla go tok po yu baut dem result ane spik ip yu nide po gede mo test.

Ip yu nid po gede mo inpomeisan, tok po dokta, nurs o elth woka blo yu o,go po [www.health.gov.au/NCSP](http://www.health.gov.au/NCSP) o ring 1800 627 701.